Tatoeba sentences — language code: ina
Le viages, le natura e le mythos ancian esseva motivos ja in le primordial romantismo.
Die Leiden des jungen Werthers (Le suffrentias del juvene Werther), scripte per Goethe in 1774, effigiava un juvene artista de temperamento passionate, sensibile e irrational qui nunquam se recupera de un disillusion amorose e al fin se suicida.
Le personage ideal del anglese Lord Byron esseva solitari, talentose, creative e incomprendite, valorisante sempre su inspiration in opposition al mores social de su tempore.
On emphatisava e mesmo coleva le imagination, le sensibilitate e le isolamento heroic, lo que rendeva al romanticos le accusation de irrational.
Plure autores romantic recurreva ancora al supernatural, al occulte e al psychologia – es le caso del anglese Mary Shelley, con su novella gothic Frankenstein (1818), e del statounitese Edgar Allan Poe, con su morbide poema The raven (Le corvo, 1845).
In Francia, le mal du siècle (maladia del seculo) habeva como characteristicas le enoio, le disillusion e le melancholia experimentate per le juvenes europee.
Iste tractos se synthetisava in le protagonista del novella curte René (1802), per Chateaubriand, con su “allegressa de esser triste”, e ancora in le marcante personages de Victor Hugo e Stendhal.
In Portugal e in Brasil, le ultra-romantismo representava le expression maxime del movimento: subjectivitate, individualismo, idealismo amorose e nostalgia del mundo medieval esseva le marcas del phase litterari que habeva como representante principal Álvares de Azevedo, con su contos de Noites na taverna (Noctes in le taberna, 1855).
Iste forma exaggerate pare esser le plus influente in le libros de Stephenie Meyer.
In le tense relationes inter le humana Bella, le vampiro Edward e le lycanthropo Jacob abunda le dualismo, le repugnantia, le pessimismo, le masochismo e le autodestruction tanto car al ultraromanticos.
Le martyrio e le suicidio es attitudes considerate facibile in certe occasiones, assi como le depression e le dialogos dramatic es presente tote le tempore
Le abdication al familia e al amicos in favor del amor e del clan es tamben frequente, exactemente como in le traditional nationalismo romantic.
Twilight reproduce le essentia del litteratura romantic: viver le adolescentia e juventute de modo intense e inconsequente, ancora que illo pote resultar un morte prematur.
A vices le romantismo se ha considerate le inauguration del epocha litterari moderne; a vices un mer reaction impetuose del tradition contra le spirito del Revolution Francese e su imposition de reformar e rationalisar tote le cosas.
Un del sports le plus popular del mundo certo es lo que on joca con le balla oval.
Existente desde le fin del XIXne centennio, le football american ha ja centos de fans per omne Brasil et altere paises latinoamerican.
Non solmente le fortia physic empleate in le matches appella le attention de curiosos, ma anque su regulas, que dismystifica le stereotypo de “sport brute” que le football american possede.
Vermente, le football american es un joco strategic, inspirate in le battalias territorial de antiquemente.